Johannes Poggenburg

**Johannes Poggenburg** (1862–1933) var en katolsk biskop; den 72. biskop av Münster med den personlige tittel erkebiskop.
## Liv og virke
### Bakgrunn
Johannes Poggenburg ble født som den åttende av ni barn på en liten gård i Ostbevern i Münsterland. Det var ikke før han var 23 år at han ble uteksaminert fra gymnasium. 
### Prest
Den 15. juni 1889 ble Poggenburg ordinert til prest. Etter å vært kapellan i Bocholt og som rektor for filialkirken i Untermeiderich ved Duisburg, fulgte det oppgaver innen ungdomsomsorgen og som leder av et guttekonvikt. I 1911 utnevnte biskop Felix von Hartmann ham til generalvikar.
### Biskop av Münster
I 1913 ble Johannes Poggenburg valgt til biskop av Münster etter at hans forgjenger ble utnevnt til erkebiskop av Köln. Han ble ordinert til den biskop 16. oktober 1913 av den nye erkebiskopen av Köln  Felix von Hartmann; medkonsekratorer var Paderborn-biskop Karl Joseph Schulte og Osnabrück-biskop Hubertus Voß.

Den 26. juli 1916 grunnla han sammen med bispedømmets karitative foreninger Münster bispedømmets *Caritas*forening. 

Våren 1929 utnevnte han Clemens August Graf von Galen til sogneprest i *St. Lamberti* i Münster. Biskopen ønsket å bruke Galens gode renommé til å motvirke det katolske partiet Zentrums minkende innflytelse i den rhensk-westfalske adelen, som sympatiserte med de høyreorienterte tyske nasjonalistene og det *[[völkisch]]e* NSDAP (nasjonalsosialistene).  I løpet av sin funksjonstid grunnla biskop Poggenburg totalt 52 nye menigheter, først og fremst for å ta hensyn til den sterke befolkningsveksten i de delene av det nordlige Ruhrområdet, som tilhørte bispedømmet Münster. I 1930 tildelte pave Pius XI ham den personlige tittel *[[titulærerkebiskop]] av *Nicopsis*.

===Død===
Den 5. januar 1933 døde biskop Johannes Poggenburg av lungesykdom. Da han lå Bispepalasset fra 6. til 8. januar, ventet i kø tusenvis av troende hver dag fra morgen til kveld på katedralplassen for å ta farvel med biskopen. Etter eget ønske ble han gravlagt foran *Pietà* i Münster-katedralen. Clemens August Graf von Galen ble hans etterfølger.

Fødestedet til Johannes Poggenburg ble solgt til Ostbevern lokalhistorisk forening i 1995 for den symbolske prisen på 1 [[Deutsche Mark|DM]]. Det ble omfattende restaurert og ble så brukt som et hjem.

I nærheten av fødestedet ligger kapellet til *den sorgfulle mor*, som er viet til minnet om biskopen og syv andre familiemedlemmer som døde i et bombeangrep i Münster i 1943.

== Episkopalgenealogi ==
Hans [[episkopalgenealogi]] er:
* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (1623-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1675-1758) *1724
* Kardinal [[Giovanni Carlo Boschi]] (1715-1788) *1760
* Kardinal [[Bartolomeo Pacca den eldre|Bartolomeo Pacca]] (1756-1844) *1786
* Kardinal [[Francesco Serra Cassano]] (1783-1850) *1817
* Erkebiskop [[Joseph Maria Johann Nepomuk von Fraunberg]] (1768-1842) *1819
* Kardinal [[Johannes von Geissel]] (1796-1864) *1837
* Biskop [[Eduard Jakob Wedekin]] (1796-1870) *1849
* Kardinal [[Paul Ludolf Melchers]] (1813-1895) *1858
* Kardinal [[Philipp Krementz]] (1819-1899) *1868
* Kardinal [[Anton Hubert Fischer]] (1840-1912) 
* Kardinal [[Felix von Hartmann]] (1851-1919) *1911
* Erkebiskop *Johannes Poggenburg* (1862-1922) *1913

== Litteratur ==
* Heinrich Weber: *Zum Tode des Erzbischofs Dr. Johannes Poggenburg in Münster.* I: *Caritas*, 38. årg., 1933, s. 21–22.
* Heinrich Börsting, Alois Schröer (bearb.): *Handbuch des Bistums Münster.'' 2. oppl. Verlag Regensberg, Münster 1946, Erster Band: Geschichte, s. 114.

## Referanser